จำเดือนหนูขาดไป 11 วันตรวจครั้งแรกขึ้นขีดเดียว หลังจากนั้นอีก 3 วัน มีก้อนสีน้ำตาล แค่ประมาณเส้นเดียวออกมาอยากทราบว่าท้องไหมคะ
สวัสดีค่ะ หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่น่ามีการตั้งครรภ์เกิดขึ้นค่ะ ดังนั้น การที่ประจำเดือนเลื่อนไป 11 วัน อาจเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบายเกิดขึ้น เป็นต้นสำหรับก้อนเลือดสีน้ำตาล อาจเป็นเลือดที่ออกก่อนการมีประจำเดือนมาก็ได้ ดังนั้น ควรสังเกตอาการต่อไปอีก 1-2 วัน หากมีเลือดตามออกมา เลือดดังกล่าวก็น่าจะเป็นประจำเดือนค่ะแต่หากหลังจากนี้ 1-2 วัน ไม่มีเลือดออกมา หรือมีอาการอื่นๆ เช่น ปวดท้องน้อย มีตกขาวที่ผิดปกติ เลือดที่ออกมา อาจเกิดจากสาเหตุอื่นๆ ได้ เช่น การผลิตฮอร์โมนของรังไข่ผิดปกติ การใช้ยาฮอร์โมนบางชนิด มีมดลูกอักเสบ เป็นต้น ซึ่งหากเป็นกรณีนี้ ก็ควรไปพบแพทย์เพื่อตรวจหาสาเหตุค่ะ